Teisipäeval toimus Asuküla algkooli ruumes esimene õppepäev Asuküla valla abiteenistusealistele noortele. Õppepäevale oli tulnud noori igast valla nurgast kokku üle paarikümne, kusjuures mõnel tuli selleks sooritada üle 15-kilomeetrine jalamatk. Poisid, keda ei kohutanud pikk teekond tuisuse ilmaga, võtsid ka õppusi hoole ja innuga. Tuletõrjeinstruktor H. Jõe juhtimisel õpiti käsipritsiga töötamist kahjutule olukorras ja noorte maleva juht A. Nigol teostas  riviõppust. Õppuste lõpul näidati noortele valguspilte Saksamaa vaatamisväärsetest paikadest ja linnadest.